โครงการในอนาคต (Future Plan)

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน)
เป็นบริษัทที่ทำธุรกิจการผลิตและการจัดจำหน่ายสื่อสิ่งพิมพ์เกือบทุกชนิด (ยกเว้นหนังสือพิมพ์รายวัน)
ได้ถือเอาปี 2546 เป็นปีต่อเนื่องของแผนพัฒนาธุรกิจของบริษัทฯ
มีวิสัยทัศน์ในการดำเนินงานในอนาคตของบริษัทมีความชัดเจน ดังนี้

1.  บริษัทจะทำธุรกิจในเขตภูมิศาสตร์ประเทศไทยและใช้ภาษาไทยเป็นหลัก
    เน้นการขยายฐานตลาดผู้อ่าน ในประเทศจากจำนวนผู้อ่านประมาณ 2 ล้านคน
    (ในจำนวนนักอ่านประมาณ 6 ล้านคน หรือ 10% ของประชากรปัจจุบัน)
    ให้สามารถขยายเพิ่มอีก 5 เท่าตัว ใน 10 ปีข้างหน้า
    ทั้งนี้โดยคาดหมายว่าความจำเป็นและความต้องการของสังคมในอนาคตจะเพิ่มผู้อ่านขึ้นอีก 5
    เท่าตัว ใน 10 ปีข้างหน้าด้วยเช่นกัน

2.  บริษัทจะนิยามความหมายของผลิตภัณฑ์ของบริษัทใหม่จาก “สื่อสิ่งพิมพ์” เป็น “สื่อการอ่าน”
    ซึ่งจะมีความหมายตรงและสอดคล้องกับเทคโนโลยีและการตลาดในอนาคต

3.  บริษัทจะให้ความสำคัญต่อการลงทุนใน “เนื้อหา” ของ “สื่อการอ่าน”
    อันจะนำการเปลี่ยนแปลงของบริษัทจาก “Printing Business” ไปสู่ “Content
    Business”

4.  บริษัทจะให้ความสำคัญแก่การพัฒนาทรัพยากรบุคคลที่มีอยู่
    ตลอดจนการสรรหาคนรุ่นใหม่ที่มีคุณภาพเข้ามาร่วมงานให้มากขึ้นและชดเชยพนักงานที่เกษียณ

5.  บริษัทจะให้ความสำคัญและลงทุนในการพัฒนาทางด้าน IT
    และพัฒนาทุกกิจกรรมของบริษัทด้วยเครือข่าย IT และฐานข้อมูลเดียวกัน

6.  บริษัทจะปรับทิศทางการบริหารจัดการจากแบบ “รวมศูนย์” ไปสู่ “การกระจายอำนาจ”
    ให้มีหน่วยธุรกิจที่สร้างรายได้และบริหารอย่างเป็นอิสระ แต่เชื่อมโยงเป็นเครือข่ายด้วยระบบ
    IT และปรัชญาการดำเนินงานที่เป็นเอกภาพ

7.  บริษัทจะพิจารณาแสวงหาแหล่งเงินเพื่อการลงทุนที่เหมาะสม ทั้งจากภาคการเงินธนาคาร
    ภาคตลาดหลักทรัพย์ และภาคตลาดตราสารต่างๆ
    ทั้งนี้โดยคำนึงถึงการได้ประโยชน์สูงสุดในการทำธุรกิจร่วมกับนานาประเทศ
    คำนึงถึงอธิปไตยของสังคมไทยในธุรกิจสื่อ คำนึงถึงแนวพระราชดำริแบบเศรษฐกิจพอเพียง
    และคำนึงถึงความน่าเชื่อถือและประโยชน์ที่ผู้ลงทุนจะได้รับ

8.  บริษัทจะลงทุนเพิ่มเติมในทั้ง 3 สายงานธุรกิจหลัก ได้แก่

    1.  ธุรกิจสำนักพิมพ์ จะเพิ่มยอดจำหน่ายนิตยสารเดิม เพิ่มรายได้โฆษณา
        ออกนิตยสารใหม่เพิ่ม และผลิตหนังสือเล่มเพิ่ม
        โดยคำนึงถึงความเป็นไปได้และความแม่นยำทางการตลาด
        ตลอดจนการบริหารสินค้าด้วยนโยบายขยายฐานผู้อ่าน และในปี 2547
        มีโครงการผลิตนิตยสารใหม่เพิ่มอีก 2 ฉบับ
        โดยอาศัยประสบการณ์ความชำนาญเฉพาะด้านและทรัพยากรที่มีอยู่ของบริษัทเป็นฐานสำคัญ

    2.  วางเป้าหมายในการผลิตหนังสือเล่มเพิ่มเติมในแนวทางใหม่ ๆ จาก 11 สำนักพิมพ์
        โดยมุ่งเน้นคุณภาพของแต่ละปกมากกว่าจำนวนปกโดยตั้งเป้าเน้นความสำคัญกับ 4
        สำนักพิมพ์คือ สำนักพิมพ์บ้านและสวน สำนักพิมพ์ครัวบ้านและสวน
        สำนักพิมพ์แพรวเพื่อนเด็ก สำนักพิมพ์คลินิกสุขภาพ

    3.  พัฒนาธุรกิจการท่องเที่ยวเชิงศิลปวัฒนธรรมทั้งในประเทศและประเทศเพื่อนบ้านใกล้เคียงเพื่อบริการกลุ่มลูกค้าผู้อ่านและประชาชนที่สนใจทั่วไป

    4.  พัฒนากิจกรรมฝึกอบรมหลักสูตรต่าง ๆ ให้สอดคล้องกับความต้องการของผู้อ่าน

    5.  ธุรกิจโรงพิมพ์ จะลงทุนปรับเปลี่ยนเครื่องพิมพ์ที่ใช้เทคโนโลยีสูงสุด พร้อมโปรแกรมระบบ
        ควบคุมและบริหารงานพิมพ์ที่ทันสมัย เพื่อลดขั้นตอน ลดเวลาและการสูญเสีย
        และเพิ่มกำลัง การผลิต เพิ่มระบบการจัดการฐานข้อมูลภาพ ข้อมูลข้อความ
        และข้อมูลงานออกแบบที่รวดเร็ว แม่นยำ และต้นทุนต่ำ
        เพื่อสร้างมูลค่าเพิ่มจากงานก่อนพิมพ์ หลังพิมพ์ ตลอดจนการขอการ รับรองมาตรฐาน
        ISO 14000 โดยได้ลงทุนปรับเปลี่ยนเครื่องพิมพ์ที่ใช้เทคโนโลยีสูงสุด
        พร้อมโปรแกรมระบบควบคุมและบริหารงานพิมพ์ที่ทันสมัย ตั้งแต่กลางปี 2544
        ต่อเนื่องมาจนถึงปี 2546

    6.  พัฒนาปรับปรุงกระบวนการหลังพิมพ์ (Finishing) เพิ่มเติมทั้งด้านเครื่องมือ
        เครื่องจักร ตลอดจนอุปกรณ์อื่น ๆ ที่ทันสมัย

    7.  ขยายส่วนโรงพิมพ์และย้ายสายงานธุรกิจสำนักพิมพ์มาอยู่ด้วยกัน
        จัดก่อสร้างภายใต้โครงการ “amarin corporate park”
        ซึ่งจะดำเนินการก่อสร้างแล้วเสร็จและเข้าใช้พื้นที่ในไตรมาส 1 ปี 2547

    8.  ธุรกิจจัดจำหน่ายสิ่งพิมพ์จะหารายได้เพิ่มจากการรับจ้างจัดจำหน่ายให้สำนักพิมพ์อื่นๆ
        นอกเหนือจากงานพิมพ์ของบริษัทเองจะลงทุนเพิ่มในการขยายร้านค้าปลีกด้วยระบบ
        แฟรนไชน์ และเปิดร้านหนังสือเพิ่มขึ้นทั้งในห้างสรรพสินค้าและ stand alone
        การพัฒนาระบบการขายสมาชิก การขายตรงในรูปแบบต่าง ๆ เป็นต้น

  9. บริษัทมีนโยบายพัฒนาส่งเสริมการจัดนิทรรศการที่สอดคล้องกับผลิตภัณฑ์ที่มีอยู่ของบริษัทฯ เช่น
  นิทรรศการงานแสดงสินค้าของนิตยสารบ้านและสวน
  อันเป็นงานแฟร์ที่มีเนื้อหาสาระสอดคล้องกับเนื้อหา กลุ่มลูกค้า
  และกลุ่มสินค้าของนิตยสารแต่ละฉบับ
  โดยวางแผนขยายพื้นที่จัดงานเพื่อรองรับความต้องการของลูกค้าผู้แสดงสินค้าและผู้เข้าชมงาน